
146/2021. (X.18.)

Ajánlattételi eljárás lezárásáról, új ajánlattételi eljárás megindításáról játszótéri eszközök beszerzése tárgyában
150/2021. (X.18.)
Szabadbattyán Nagyközségi Önkormányzat jogosult részére bejegyzett jelzálogjog és annak biztosítását szolgáló elidegenítési és terhelési tilalom törléséről
Jegyzőkönyv

Készült:
Szabadbattyán Nagyközségi Önkormányzat Képviselő-testületének 2021. október 18. napján, a Szabadbattyáni Polgármesteri Hivatalban megtartott nyilvános, soron kívüli üléséről.

Jelen van továbbá:

Igazoltan távol:
Szabó Orsolya képviselő

Szabó Ildikó polgármester:
Köszönti a soron kívüli, nyilvános Képviselő-testületi ülésen megjelenteket. A megtárgyalandó anyagok elektronikus formában történő megküldése a Képviselők részére a meghívóval egyidejűleg megtörtént. Megállapítja, hogy az ülés határozatképes, mert a megválasztott 7 fő képviselőből 6 fő jelen van. 
A testületi ülés jegyzőkönyv-hitelesítőjének Óberné Kámán Erika alpolgármestert és Dudás Zsolt képviselőt javasolja.
Kéri, aki egyetért a javaslattal, az kézfeltartással szavazzon.
A Képviselő-testület 4 igen szavazattal, 0 nem szavazattal, 0 tartózkodással az alábbi határozatot hozta:
Szabadbattyán Nagyközségi Önkormányzat Képviselő-testületének
139/2021. (X.18.) határozata

Jegyzőkönyv-hitelesítők megválasztásáról
Szabadbattyán Nagyközségi Önkormányzat Képviselő-testületi üléséről készült jegyzőkönyv-hitelesítőinek Óberné Kámán Erika alpolgármestert és Dudás Zsolt képviselőt választja meg.
Határidő: Azonnal
Felelős:   Szabó Ildikó polgármester
Szabó Ildikó polgármester:

Javaslatot tesz a meghívóban szereplő napirendi pontok elfogadására.
Szavazásra teszi fel, aki egyetért a meghívóban szereplő napirendi pontok tárgyalásával, az kézfeltartással szavazzon.
Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi határozatot hozta:
Szabadbattyán Nagyközségi Önkormányzat Képviselő-testületének
140/2021. (X.18.) határozata

Szabadbattyán Nagyközségi Önkormányzat Képviselő-testületének 2021. október 18. napi nyilvános, soron kívüli ülésének napirendjéről
A Képviselő-testület a 2021. október 18. napi nyilvános, soros ülés napirendjét az alábbiak szerint fogadja el:
1. Tájékoztató a Sport utca és környéke forgalomszabályozása tárgyában benyújtott lakossági észrevételekről

       Előterjesztő: Szabó Ildikó polgármester

2. Előterjesztés a pénzbeli és természetbeni szociális ellátásokról szóló 6/2015. (II.27.) önkormányzati rendelet módosítása tárgyában

Előterjesztő: Szabó Ildikó polgármester

3. Előterjesztés a Fejér Megyei Kormányhivatal Vezetőjének FE/02/606-1/2021 számú javaslata tárgyában

       Előterjesztő: Szabó Ildikó polgármester

4. Előterjesztés a Cifrakert Óvoda 2020/2021. nevelési évre vonatkozó beszámolójának elfogadása és 2021/2022. nevelési évre szóló munkatervének jóváhagyása tárgyában 

       Előterjesztő: Szabó Ildikó polgármester

5.    Előterjesztés a Cifrakert Óvodába felvehető gyermekek létszáma tárgyában.

     Előterjesztő: Szabó Ildikó polgármester

 6.  Előterjesztés Szabadbattyán, Emmaróza településrész, Izabella dűlő forgalomszabályozása

      Előterjesztő: Szabó Ildikó polgármester

7.   Előterjesztés a településrendezési eszközök módosítása tárgyában

      Előterjesztő: Szabó Ildikó polgármester

8.   Előterjesztés a Szabadbattyáni Batthyány Lajos Általános Iskola felvételi körzethatárának 

      véleményezése tárgyában

      Előterjesztő: Szabó Ildikó polgármester

 9.   Előterjesztés egyes képviselő-testületi határozatok módosítása tárgyában

       Előterjesztő: Szabó Ildikó polgármester

10.  Előterjesztés ajánlattételi eljárás megindítására, játszótéri eszközök beszerzése tárgyában

       Előterjesztő: Szabó Ildikó polgármester

11. Előterjesztés Szabadbattyán Nagyközségi Önkormányzat jogosult részére bejegyzett jelzálogjog és annak biztosítását szolgáló elidegenítési és terhelési tilalom törlésére

       Előterjesztő: Szabó Ildikó polgármester

12. Előterjesztés szociális célú tüzelőanyag támogatás helyi szabályairól szóló önkormányzati rendelet megalkotása tárgyában

       Előterjesztő: Szabó Ildikó polgármester
Határidő: Azonnal
Felelős:   Szabó Ildikó polgármester

Napirendi pontok megtárgyalása:
1./ Tájékoztató a Sport utca és környéke forgalomszabályozása tárgyában benyújtott lakossági észrevételekről

Szabó Ildikó polgármester:
A Sport-, Rákóczi-, Bem-, Damjanich-, Csók István-, Hársfa-, Akácfa-, Nefelejcs utcákban egyre nagyobb a gépjárműforgalom, és ez várhatóan fokozódik. A probléma forrása: a rendőrlámpánál hosszú a várakozási idő, ezért ezeket az utcákat egérútnak használják, az M7-esen lévő baleset esetén is ez a kerülőút. A telefonos applikáció a KRESZ figyelembevételével ajánl fel kerülőutat. Felmerült a lámpás kereszteződés átépítése, okos lámpa, körforgalom kialakítása, stb. Az óriási fogalom térségi probléma, de községünk a szenvedő alanya. A közút kezelőjével már 2019. októberében felvette a kapcsolatot a megoldás érdekében, mert a Tác-Sárszentmihály felé vezető út nem Szabadbattyán, hanem a Magyar Közút Nonprofit Zrt. kezelésében áll.
A Sport utca és környéke lakosainak panasza kapcsán kérte közlekedési szakmérnök segítségét, aki olyan megvalósítható javaslatot tett a helyzet megoldására, amelyre a költségvetés is fedezetet nyújt. Erre a javaslatra az érintett lakosság részéről 76 db írásos észrevétel érkezett, ezek megoszlása a támogatottság szerint az alábbi: feltétel nélkül elfogadja: 7 db, részben elfogadja, támogatja: 6 db, nem fogadja el, nem támogatja: 63 db. Javaslakokat, ötleteket is kért a lakóktól, akik számos lehetőséget megfogalmaztak írásban és szóban egyaránt. Javaslatot tettek egyirányúsításra, lezárásra, akadályok kihelyezésére (fekvőrendőr, virágláda). Ez utóbbi nem bizonyul jó megoldásnak, mert terveztetni kell, amire nincs kapacitás. Ezen túl akadályozná a mentők, tűzoltók munkáját. Egyirányúsításra a Sport utcán a Balatoni út felől, visszafelé a Széchenyi utca felől gondolnak. Lezárások, zsákutcásítások lehetőségét is alaposan meg kell vizsgálni. Érkezett javaslat a mezőgazdasági gépjárművek Sport utcáról való kitiltására is, a Malom és Patak utcáig húzódó földút alternatívaként való használata mellett. Tájékoztatást ad arról, hogy ezek a földutak valójában magántulajdont képeznek, a tulajdonosok bármikor dönthetnek a megszüntetésük mellett. Többen javasolták az érintett terület lakó-pihenőövezetbe való sorolását. Véleménye szerint nagyon nehéz mindenki számára megfelelő megoldást találni. Legfontosabb szempontnak a biztonságot véli, elsősorban a gyerekek biztonságának szem előtt tartását. Ezen túlmenően csak a KRESZ, valamint a jogszabályok által elfogadott megoldások jöhetnek szóba. 
Megköszöni az észrevételeket és javaslatokat a lakóknak. Megkérdezi a Képviselő-testületet, van-e észrevétel, hozzászólás?

Dudás Zsolt képviselő:
„Behajtani tilos – kivéve célforgalom” táblák kihelyezését javasolja, valamint fekvőrendőr kiépítését. A lakó-pihenőövezetet nem tartja jó megoldásnak, nagyon lassú lenne a haladás, és 1-es fokozatban lehet csak a megengedett 20 km/h megengedett sebességet tartani. Az akadályok kihelyezése nem lenne biztonságos, hiszen a mentő, tűzoltó is akadályoztatva lenne.
Németh Lajos képviselő:

Az érdekek eltérőek, a szabályok pedig annyit érnek, amennyire betartják őket. Volt sebességmérés a Sport utcán néhány éve, a rendőrség kiszabott 50-100 ezres nagyságrendű bírságot is több esetben. Nem volt jó visszhangja ennek a bírságolásnak, sokakban felháborodást keltett.  „Behajtani tilos – kivéve célforgalom” táblák kihelyezését javasolja, a lakó-pihenő övezet kialakítását nem tartja jó ötletnek. Ez már abban az időben is felmerült, amikor a kérdéses területen lakott, de akkor sem támogatta. 
Zsida Ágoston, Damjanich u. 9/a. szám alatti lakos:
A forgalom lassítására feltétlenül szükség van, az utcában élők nem érzik magukat biztonságban az áthaladó forgalom miatt. Rendszeres a gyorshajtás, a gyerekek biztonságát félti első sorban.
A gyorshajtás miatti bírságolásról az a véleménye, hogy nem kell sajnálni a szabályszegőket. 

Kovács Gábor, Damjanich u. 3. szám alatti lakos:
Szóban többször jelezték már a problémát és kéri, hogy az átmenő forgalom csökkentésére megoldás szülessen. A Damjanich utca és a Bem utca lakói elszenvedői az utcákon lévő nagy forgalomnak. Véleménye szerint a lakó-pihenőövezetbe sorolás megoldás lenne a forgalom csökkentésére, de a Nádor utcához hasonlóan betoncölöpökkel történő lezárás is jó ötletnek tartja. A Sport utcának a lezárása a fél falu problémáját megoldaná. A fenti javaslatokat az aláírásokkal együtt átadja Szabó Ildikó polgármesternek. 
Kiss Dominik Dárius Liget u. 1. szám alatti lakos:

Elmondja, hogy az érintettek nemleges válaszaira reflektálva, amelyek a szakértő által megoldásként kínált lehetőségekre érkeztek, kezébe vette a probléma megoldását és aláírásokat gyűjtött a Sport utca és keresztutcái lakói körében. 90-95 %-ban támogatták, akik a lakó-pihenőövezetbe való sorolásban látják a megoldást, de zsákutcák kialakítását is támogatja még amellett is, hogy esetlegesen 1 km kerülővel érné el a célját. Véleménye szerint bármilyen megoldás is születik, mindenképpen lemondásokkal jár a lakosok részéről.

Az aláírásokat átadja Szabó Ildikó polgármesternek.
Szabó Ildikó polgármester:
Megköszöni, biztosítva arról, hogy a problémára igyekszik megtalálni a megoldást, a balesetveszélyes jellege miatt is.
Bányóczky Bernadett, Csók I. u. 20. szám alatti lakos:

Szintén beszélt a szomszédaival, ők a lakó-pihenőövezetbe sorolás ellen vannak. Nem tartják életszerűnek, mert pl. a 3,5t megengedett össztömegű járműveknek a behajtáshoz engedély szükséges. Megoldást a korlátozó táblák és fekvőrendőr kihelyezésében, emellett gyakori rendőri ellenőrzésben látja. 
Nagy Attila, Barátság u. 21. szám alatti lakos:
Véleménye szerint a Rákóczi utcán a célforgalommal történő behajtás meghozta a várt eredményt. A többi utca esetében is ezt a megoldást javasolja. A táblák kihelyezése nem jelentene túl nagy kiadást, akár még 30-as sebességkorlátozó táblákat is ki lehetne helyezni. A szabályokat ugyan nem mindenki tartja be, de sokakat visszatart.

Cseh Lászlóné, Rákóczi u. 7. szám alatti lakos:
Az ő tapasztalatai szerint is enyhült a forgalom a „Behajtani tilos – kivéve célforgalom” tábla kihelyezését követően. A buszok sem hajtanak már be, de szerinte a korlátozás betartását több rendőri ellenőrzés még inkább elősegítené.
Kutai Nóra Katalin, Liget u. 1. szám alatti lakos:
A reggeli és a délutáni csúcsforgalom áldozatainak érzik magukat. A Liget utca és a Sport utca sarkán laknak, körülöttük az autók gyakran 60-80 km/h sebességgel száguldoznak, ami nagyon balesetveszélyes. A fekvőrendőrt jó megoldásnak tartja, de a 30 km/h sebességkorlátozó tábla kihelyezésének nem látja értelmét, amellett is sok lenne a gyorshajtás. A „Behajtani tilos – kivéve célforgalom” nem tudni, beválna-e, de minden lehetőséget támogat a megoldás érdekében.

Rák Vilmos Zsolt, a Szabadbattyáni Polgárvédelmi Egyesület elnöke:

Elhangzott, hogy a Sport utca felől a Malom utca és Patak utca felé vezető földutak magántulajdont képező földterületek, de milyen kézben van a Logsol felé vezető földút?
Szabó Ildikó polgármester:

Önkormányzati tulajdonban van.

Rák Vilmos Zsolt, a Szabadbattyáni Polgárvédelmi Egyesület elnöke:

Azt nem lehet bekapcsolni a forgalomba?

Szabó Ildikó polgármester:

Megvizsgálták már ennek a lehetőségét, sőt elkerülő építését is, de aszfaltos út kiépítése több 10 millió forintos költséget jelentene, ezért ez csak egy jövőbeni verzió lehet. Ezen túl az önkormányzati utak nem vehetik át a közút forgalmát. A közút kezelője tudomással bír a problémáról, akiket egyébként megkeresett jelen kialakult helyzet kapcsán is, de előfordulhat, hogy a megoldásra több évet is várni kell.
2./ Előterjesztés a pénzbeli és természetbeni szociális ellátásokról szóló 6/2015. (II.27.) önkormányzati rendelet módosítása tárgyában

Szabó Ildikó polgármester:
A napirendi pont előterjesztése a módosított rendelet-tervezet szövegével és mellékleteivel együtt a Képviselő-testület tagjainak előzetesen megküldésre került.

Felkéri Dornyi Sándor jegyzőt a napirendi pont ismertetésére.
Dornyi Sándor jegyző:

A pénzbeli és természetbeni szociális ellátásokról szóló 6/2015. (II.27.) önkormányzati rendelet módosítását már korábban, a Törvényességi Felügyelei Osztály felhívására elkészítette. Az ellátási formákban nincs változás. Az eseti támogatások jogát a módosított rendelet szerint a polgármester gyakorolja. Az eseti támogatás összege is változott, amely 2015-ben került megállapításra, ez az összeg 3000 Ft-ról 5000 Ft-ra emelkedett. A 6/2015. (II.27.) önkormányzati rendeletet hatályon kívül helyezte. Az átdolgozott rendelet november 1-től lépne hatályba, amennyiben elfogadja a Képviselő-testület a módosításokkal együtt.
Óberné Kámán Erika alpolgármester:

A feltételekkel egyetért, de aggályai vannak azzal kapcsolatosan, hogy a Képviselő-testület nem látja a kérelmeket, nem tudják összevetni azokkal a rászorulókkal, akik nem nyújtanak be igényt, holott ők is rászorulók lennének. Csak akkor van lehetőség segíteni rajtuk, ha a környezetükben valaki felhívja a figyelmet. 
Dornyi Sándor jegyző:

Javaslatot most is lehet tenni. A döntés a polgármester hatáskörében van, ez rugalmasabb ügyintézést tesz lehetővé. Ha ez nem így lenne, akkor nagy számú kérelmek miatt gyakrabban kellene ülést tartani. Ez nehezítené, megnyújtaná a segélyek kiadását. 
Szabó Ildikó polgármester:

Kérelmek alapján nem lehet vonalat húzni. Érkeznek eseti segélyre, gyógyszer támogatásra, temetési segélyre, és folyamatosan kerülnek látótérbe újonnan kérelmezők is, akik eddig még nem nyújtottak be igényt.
Megkérdezi, van-e a napirendhez további javaslat, módosító indítvány? Mivel nincs, kéri, hogy aki egyetért az önkormányzat Képviselő-testületének önkormányzati rendelet módosítására vonatkozó rendelet megalkotásával, kézfeltartással szavazzon.
Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi rendeletet alkotta:
Szabadbattyán Nagyközségi Önkormányzat Képviselő-testületének
10/2021.(X.25.) önkormányzati rendelete
a pénzbeli és természetbeni szociális ellátásokról
(Előterjesztés és önkormányzati rendelet hiteles szövege a jegyzőkönyvhöz írásban csatolva)
3./ Előterjesztés a Fejér Megyei Kormányhivatal Vezetőjének FE/02/606-1/2021 számú javaslata tárgyában

Szabó Ildikó polgármester: 
A napirendi pont előterjesztése a módosított rendelet-tervezet szövegével és mellékleteivel együtt a Képviselő-testület tagjainak előzetesen megküldésre került.

Felkéri Dornyi Sándor jegyzőt a napirendi pont ismertetésére.
Dornyi Sándor jegyző:

A kulturális rendeletet a Fejér Megyei Kormányhivatal Törvényességi Felügyeleti Osztálya korábban már megvizsgálta és javaslattal élt. Kéri, hogy a Képviselő-testület a következő ülésen fogadja el a módosításokat. 
Szabó Ildikó polgármester:

Kérdés, észrevétel, javaslat van-e?

Kérdés, észrevétel nem lévén szavazásra teszi fel a határozati javaslatot. Aki egyetért a javaslattal, kézfeltartással szavazzon.
Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi határozatot hozta:

Szabadbattyán Nagyközségi Önkormányzat Képviselő-testületének

141/2021. (X.18.) határozata

A Fejér Megyei Kormányhivatal Vezetőjének FE/02/606-1/2021. számú javaslata tárgyában
 Szabadbattyán Nagyközségi Önkormányzat Képviselő-testülete a Fejér Megyei Kormányhivatal Vezetőjének FE/02/606-1/2021. számú javaslata tárgyában az alábbi döntést hozta:

1. Szabadbattyán Nagyközségi Önkormányzat Képviselő-testületet a Fejér Megyei Kormányhivatal FE/02/606-1/2021. szám alatt kelt javaslatában foglaltakat megismerte, az abban foglaltakkal egyetért.

2. A jogszabálysértés megszüntetése érdekében a Képviselő-testület felkéri a jegyzőt, hogy a felülvizsgálat eredményeként elkészített rendelet-tervezetet a Képviselő-testület soron következő ülésére elfogadásra terjessze be.

A Képviselő-testület felkéri a Szabadbattyáni Polgármesteri Hivatal jegyzőjét, hogy döntésről a Fejér Megyei Kormányhivatal Vezetőjét a határozat megküldésével tájékoztassa, továbbá határozatban foglaltak végrehajtása érdekében szükséges intézkedéseket tegye meg.

Felelős:
Szabó Ildikó polgármester
                        Dornyi Sándor jegyző
Határidő:
2021. október 18., soron következő ülés
4./ Előterjesztés a Cifrakert Óvoda 2020/2021. nevelési évre vonatkozó beszámolójának elfogadása és 2021/2022. nevelési évre szóló munkatervének jóváhagyása tárgyában 

Szabó Ildikó polgármester:

Megköszöni Hufnágelné Bán Irén részvételét az ülésen. Az óvodavezető által benyújtott 2020/2021. évre vonatkozó beszámoló, valamint a 2021/2022. nevelési évre vonatkozó munkaterv a képviselők részére az ülés meghívójával egyidejűleg megküldésre került. Megkérdezi az óvodavezetőt, szeretne-e hozzászólni?
Hufnágelné Bán Irén óvodavezető:

Arról tájékoztatja a jelen lévőket, hogy tartják a tervet.

Szabó Ildikó polgármester:

Megköszöni a munkáját a jelenlegi óvodavezetőnek és Óberné Kámán Erika korábbi óvodavezetőnek is, akik a Covid alatt is helyt álltak az intézmény vezetésében.

Óberné Kámán Erika alpolgármester:

Hufnágelné Bán Irén mindenre kiterjedő, részletes munkatervet nyújtott be, amelynek elfogadásával a Képviselő-testület a – szülőkkel előre egyeztetett - téli és a nyári szünetre történő bezárást is elfogadja.

Szabó Ildikó polgármester:

Kérdés, észrevétel, javaslat van-e?

Kérdés, észrevétel nem lévén kérte a képviselőket, hogy aki a határozati javaslattal egyetért kézfeltartással szavazzon.

Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 1 tartózkodással az alábbi határozatot hozta:
Szabadbattyán Nagyközségi Önkormányzat Képviselő-testületének

142/2021. (X.18.) határozata
a Cifrakert Óvoda 2020/2021. nevelési évre vonatkozó beszámolójának elfogadásáról és a 2021/2022. nevelési évre szóló munkatervének jóváhagyásáról

Szabadbattyán Nagyközségi Önkormányzat Képviselő-testülete fenntartói jogkörében eljárva megtárgyalta a Cifrakert Óvoda vezetőjének beszámolóját és az alábbi döntést hozta:

1. Az intézmény 2020/2021. nevelési évre vonatkozó beszámolót elfogadja.

2. Az intézmény 2021/2022. nevelési évre szóló munkatervét jóváhagyja.

A Képviselő-testület felkéri a polgármestert, hogy a döntésről a kérelmezőt tájékoztassa.

Felelős:
Szabó Ildikó polgármester

                        Hufnágelné Bán Irén intézményvezető



Határidő:
azonnal

5./Előterjesztés a Cifrakert Óvodába felvehető gyermekek létszáma tárgyában
Szabó Ildikó polgármester:
Hufnágelné Bán Irén óvodavezető kérelmet nyújtott be a 2021/2022. nevelési évre vonatkozóan az óvodába felvehető gyermekek létszámának 167-ről 184-re történő megemelésére. Örvendetes tény, hogy módosítani szükséges az óvoda létszámát, és ez valószínűleg a jövőben is emelkedni fog, ami új csoportszoba létesítését is szükségessé teheti. Ezt a költségvetés tervezése során figyelembe kell venni.
Dudás Zsolt képviselő:

Ez a bölcsődét is érinti.

Németh Lajos képviselő:

Örül a bővítésnek, amit a gyerekek, ami annak a következménye, hogy emelkedik a családok, gyermekek száma Szabadbattyánban. 

Hufnágelné Bán Irén óvodavezető:

Köszönhető ez a falusi CSOK-nak is, és Székesfehérvár közelsége is sok kisgyermeket hoz.

Szabó Ildikó polgármester:

A konyhai kapacitás megengedi a létszám emelkedését? 

Hufnágelné Bán Irén óvodavezető:

Igen, a konyha kapacitása 250 fő.
Szabó Ildikó polgármester:

Kérdés, észrevétel, javaslat van-e?

Kérdés, észrevétel nem lévén szavazásra teszi fel a javaslatot. Aki egyetért a javaslattal, kézfeltartással szavazzon.

Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi határozatot hozta:

Szabadbattyán Nagyközségi Önkormányzat Képviselő-testületének

143/2021. (X.18.) határozata

a Cifrakert Óvodába felvehető gyermekek létszámának meghatározásáról

Szabadbattyán Nagyközségi Önkormányzat Képviselő-testülete fenntartói jogkörében eljárva megtárgyalta a fenntartásában működő Cifrakert Óvoda vezetőjének kérelmét és az intézménybe felvehető, engedélyezett gyermeklétszám átlépésére vonatkozóan az alábbiak szerint dönt:

Szabadbattyán Nagyközségi Önkormányzat Képviselő-testülete a nemzeti köznevelésről szóló 2011. évi CXC. törvény 25.§ (7) bekezdésében foglaltakra figyelemmel a 2021/2022. nevelési évre vonatkozóan 184 főben határozza meg.

A Képviselő-testület felkéri a polgármestert, hogy a döntésről az intézmény vezetőjét tájékoztassa.

Felelős:
Szabó Ildikó polgármester

                        Hufnágelné Bán Irén intézményvezető



Határidő:
azonnal

6./Előterjesztés Szabadbattyán, Emmaróza településrész, Izabella dűlő forgalomszabályozása

Szabó Ildikó polgármester:
Mátyus Bálint Szabadbattyán-Emmaróza, Izabella dűlő 32. szám alatti lakos kezdeményezést nyújtott be a 4813 hrsz-ú, Izabella dálő megnevezésű közút forgalmának szabályozására. A dűlőben, az út szélén parkoló autók akadályozzák a forgalmat, ellehetetlenítik a közlekedést. Visszatérő a probléma, a tulajdonosok felszólítása korábban már megtörtént, de nem volt foganatja. A javaslat szerint az akadálymentes forgalom biztosítására Szabadbattyán Nagyközségi Önkormányzat, mint a közút kezelője, „Várakozni tilos” tábla kerül kihelyezésre. 
Lukács Jánosné, a Muskotály dűlő 12. lakója:
Szeretné kérni a dűlő zsákutca jellegének megszüntetését, mindkét végén történő átjárhatóságának visszaállítását, amely korábban fennállt, de az ottani tulajdonosok beültetéssel lezárták.  Arra is hivatkozik, hogy a többi dűlő sem zsákutca.

Szabó Ildikó polgármester:

A dűlők végén lévő, erdő melletti terület nem dűlő, és nem tartozik Szabadbattyánhoz. Részben erdőterület, részben Sárszentmihályhoz tartozik. Hivatalosan minden dűlő zsákutca. 
Javasolja az Izabella dűlőben történő táblák kihelyezését.
További kérdés, észrevétel nem lévén szavazásra teszi fel a javaslatot. Aki egyetért a javaslattal, kézfeltartással szavazzon.

Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi határozatot hozta:
Szabadbattyán Nagyközségi Önkormányzat Képviselő-testületének

144/2021. (X.18.) határozata

Szabadbattyán-Emmaróza, Izabella dűlő forgalomszabályozásáról

Szabadbattyán Nagyközségi Önkormányzat Képviselő-testülete „utak forgalomszabályozásáról és a közúti jelzések elhelyezéséről” szóló 20/1984.(XII.21.) KM rendelet 2. § (1) bekezdésében meghatározott közútkezelői feladatkörében eljárva a közúti forgalaom akadálymentes biztosítása érdekében a kezelésében lévő 4813 hrsz-ú (Izabella dűlő) közút teljes területén várakozási tilalmat rendel el, melynek biztosítására a közút elejére (70-es főúti csatlakozása) 1 db szabványos „Várakozni tilos” közlekedési tábla kihelyezését rendeli el.

A Képviselő-testület felkéri a polgármestert a szükséges intézkedések megtételére.

Felelős:
Szabó Ildikó polgármester

                        Dornyi Sándor jegyző

Határidő:
folyamatos

7./ Előterjesztés a településrendezési eszközök módosítása tárgyában

Szabó Ildikó polgármester:
A településrendezési eszközök módosítására vonatkozóan két kérelem érkezett. Szabadbattyán 0101/46 hrsz-ó ingatlan tulajdonosai az ingatlan teljes egészében történő lakóövezeti besorolását kérelmezték.

Dornyi Sándor jegyző:

Az ingatlan övezeti határon van, határmódosításra lenne szükség. 
Szabó Ildikó polgármester:
A másik kérelem alapján az ingatlantulajdonosok az ingatlant érintő, tervezett utat kérik megszüntetni a terület jobb hasznosítása érdekében. A térkép jelzi a dűlőutat.
Dudás Zsolt képviselő:

Már kimérték azon a területen a telkeket, karók is kihelyezésre kerültek. 

Dornyi Sándor jegyző:

A térkép szerinti dűlőút valójában szabályozási vonal.

Szabó Ildikó polgármester:
A szabályozási vonal megszüntetésével elvész a telkek kialakításának lehetősége, amire nagy az igény községünkben. A döntés további információk birtokában történő későbbi meghozatalát támogatja. 

Kérdés, észrevétel, javaslat van-e?

Kérdés, észrevétel nem lévén szavazásra teszi fel a javaslatot. Aki egyetért a javaslattal, kézfeltartással szavazzon.

Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi határozatot hozta:
Szabadbattyán Nagyközségi Önkormányzat Képviselő-testületének

145/2021. (X.18.) határozata

településrendezési eszközök módosítása érdekében benyújtott kérelmekről

Szabadbattyán Nagyközségi Önkormányzat Képviselő-testülete a hatályos településrendezési eszközök módosítását kezdeményező:

· szabadbattyáni 0101/64 hrsz-ú ingatlan tulajdonosai, továbbá

· Sajtos Zoltán, 8151 Szabadbattyán, Battyáni út 17., Pákozdi Andrea 8151 Szabadbattyán, Sziget utca 3. és Buruián László 8124 Káloz, Szent István tér 9. sz alatti lakosok kérelmét megtárgyalta és az alábbi döntést hozta:

A Képviselő-testület a kérelmekkel kapcsolatos döntését későbbi időpontra halasztja, tekintettel arra, hogy a döntés meghozatalához további részletes információk szükségesek.
A Képviselő-testület felkéri a polgármestert, hogy a döntésről az érintetteket tájékoztassa.
Felelős:
Dornyi Sándor jegyző



Határidő:
azonnal

8./Előterjesztés a Szabadbattyáni Batthyány Lajos Általános Iskola felvételi körzethatárának véleményezése tárgyában
Szabó Ildikó polgármester:
A Székesfehérvári Tankerületi Központ a 2011. évi CXC. törvény 50. § (8) bekezdése alapján kéri az Önkormányzat véleményét a 2021/2022-es tanév vonatkozásában Batthyány Lajos Általános Iskola felvételi körzethatárának megállapításához.

A Fejér megye településeinek beiskolázási körzetei 2021/2022. tanév kapcsolódó anyag szerint Szabadbattyán település lakóinak a Batthyány Lajos Általános Iskola biztosít kötelező felvételt.

A felvételi körzethatár Szabadbattyán közigazgatási területére terjed ki. 
A körzethatáron belül lakó, felvételt kérő gyermekeket kötelezően fel kell venni, csak az üresen maradt helyek feltölthetők a község közigazgatási területén lakó gyerekekkel.
Kérdés, észrevétel nem lévén szavazásra teszi fel a javaslatot. Aki egyetért a javaslattal, kézfeltartással szavazzon.

Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi határozatot hozta:

Szabadbattyán Nagyközségi Önkormányzat Képviselő-testületének

146/2021. (X.18.) határozata

A 2021/2022-es tanév kötelező felvételi körzethatárának véleményezéséről

Szabadbattyán Nagyközségi Önkormányzat Képviselő-testülete a Székesfehérvári Tankerületi Központ által a 2021/2022. nevelési év vonatkozásában a szabadbattyáni Batthyány Lajos Általános Iskola számára meghatározott kötelező felvételi körzethatárt elfogadja.

Felkéri a polgármestert, hogy a Képviselő-testület döntéséről a Székesfehérvári Tankerületi Központ vezetőjét értesítse.

Felelős:
Dornyi Sándor jegyző



Határidő:
azonnal

9./ Előterjesztés egyes képviselő-testületi határozatok módosítása tárgyában

Szabó Ildikó polgármester: 
Felkéri Dornyi Sándor jegyzőt a napirendi pont ismertetésére.
Dornyi Sándor jegyző:

A Képviselő-testület 102/2021. (VIII.11.) számú határozatában a Szabadbattyáni Napocska Mini Bölcsőde vezetője kinevezésének kezdési időpontjaként tévesen 2021. augusztus 15. szerepel. Kéri a határozati javaslat elfogadását, amely szerint a vezetői megbízás kezdő időpontja 2021. augusztus 16.
A Képviselő-testület 134/2021. (IX.22.) számú határozatában a Vértesker-Gépker Kft. nettó 2 052 990 Ft ajánlati ár szerepel. A cég két ajánlatot nyújtott be, amelyből az egyik érvényes. Javasolja, hogy a felhívásban szereplő műszaki tartalomra adott ajánlat – nettó 2 083 990 Ft összeggel kerüljön módosításra a határozat, amely a nyertes ajánlattevő személyében történő módosítás változást nem jelent.
Szabó Ildikó polgármester: 

Kérdés, észrevétel, javaslat van-e?

Kérdés, észrevétel nem lévén szavazásra teszi fel a javaslatot. Aki egyetért a javaslattal, kézfeltartással szavazzon.

Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi határozatokat hozta:
Szabadbattyán Nagyközségi Önkormányzat Képviselő-testületének

147/2021. (X.18.) határozata

a 102/2021. (VIII.11.) Képviselő-testületi határozat

módosításáról
Szabadbattyán Nagyközségi Önkormányzat Képviselő-testülete a 102/2021. (VIII.11.) határozatát az alábbiak szerint módsítja:

“ A kinevezés 2021. augusztus 16. napjától 2022. augusztus 15. napjáig tartó határozott időre szól.”

A határozat egyéb rendelkezései változatlaul hatályban maradnak.
Felelős:
Szabó Ildikó polgármester
                        Dornyi Sándor jegyző
Határidő:
folyamatos

Szabadbattyán Nagyközségi Önkormányzat Képviselő-testületének

148/2021. (X.18.) határozata

a 134/2021. (IX.22.) Képviselő-testületi határozat

módosításáról
Szabadbattyán Nagyközségi Önkormányzat Képviselő-testületete a 134/2021. (IX.22.) határozatát az alábbiak szerint módosítja:

A határozat 2. pont 2. bekezdése az alábbiakra módosul:

“- Vértes-Gépker Kft (2800 Tatabánya, Dankó Pista utca 17. adószáma: 26274908-2-11 képviseli: Bánki Lóránd ügyvezető)

Ajánlati ár: 2 083 990 Ft + Áfa”

“A Képviselő-testület nyertes ajánlattevőnek a legkedvezőbb ajánlatot ( 2 083 990 Ft + Áfa ) adó Vértesker-Gépker Kft-t ( 2800 Tatabánya, Dankó Pista utca 17. ) választja ki.”

A hározat egyéb rendelkezései változatlanul hatályban maradnak.

Felelős:     Szabó Ildikó polgármester

                  Dornyi Sándor Jegyző

Határidő:   folyamatos
10./ Előterjesztés ajánlattételi eljárás megindítására, játszótéri eszközök beszerzése tárgyában

Szabó Ildikó polgármester:

A Magyar Falu Program keretében meghirdetett „Óvodai játszóudvar és közterületi játszótér fejlesztése – 2021” megnevezésű pályázaton 3 128 326 Ft vissza nem térítendő támogatást nyert el orvosi eszközök beszerzésére. A Képviselő-testület 113/2021. (IX.1.) határozatával meghívásos ajánlattételi eljárást indított játszótéri eszközök beszerzésére. A kiírásra nem érkezett ajánlat, ezért új kiírás készül az alábbi módosítással: az eszközök beszerzése mellett a telepítés is szerepel benne. 

Dudás Zsolt képviselő: 

Javasolja, hogy a Képviselő-testület egy negyedik cégnek, az RJM Játék Kft. (2310 Szigetszentmiklós, Csepeli út 14., ügyvezető: Katona György, e-mail cím: info@rjm-jatek.hu) is küldjön ajánlattételi felhívást.
Egyéb kérdés, észrevétel, módosító indítvány nem lévén szavazásra teszi fel a javaslatot. Aki egyetért a javaslattal Dudás Zsolt javaslatával együtt, kézfeltartással szavazzon.

Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi határozatot hozta:

Szabadbattyán Nagyközségi Önkormányzat Képviselő-testületének

149/2021. (X.18.) határozata
Ajánlattételi eljárás lezárásáról, új ajánlattételi eljárás megindításáról játszótéri eszközök beszerzése tárgyában

Szabadbattyán Nagyközségi Önkormányzat Képviselő-testülete (továbbiakban: Ajánlatkérő) a Magyar Falu Program keretében „Óvodai játszóudvar és közterületi játszótér fejlesztése-2021” címmel meghirdetett pályázati projekt megvalósítása érdekében 113/2021.(IX.1.) határozatával játszótéri eszközök beszerzése céljából indított ajánlattételi eljárást lezárja és új eljárás lefolytatását rendeli el az alábbiak szerint:

1. Ajánlatkérő 113/2021. (IX.1.) határozatával elrendelt ajánlattételi eljárást Szabadbattyán Nagyközségi Önkormányzat Beszerzési Szabályzatában foglaltakra figyelemmel eredménytelennek nyilvánítja, tekintettel arra, hogy a felkért gazdasági szereplők egyike sem nyújtott be ajánlatot.

2. Ajánlatkérő új ajánlattételi eljárás indít, melynek során az előterjesztés mellékletét képező Ajánlattételi felhívást és Ajánlattételi lapot az alábbi gazdasági szereplők részére rendeli megküldeni:

- Royal-Kert Kft. (Székhely: 8200 Veszprém, Sólyi út 8., e-mail cím: kreativ@royalkert.hu)

- Acer Kft. (Székhely: 2462 Martonvásár, Bajcsy-Zsilinszky u. 1/G., e-mail cím: info@acerkft.hu)

-  Bonita Játszóterek Group Kft. (Székhely: 9200 Mosonmagyaróvár Pázsit utca 16/B, e-mail cím: info@jatszoterek-bonita.hu)
-  RJM Játék Kft. (Székhely: 2310 Szigetszentmiklós, Csepeli út 14., e-mail cím: info@rjm-jatek.hu)

A Képviselő-testület felkéri a polgármester, hogy az eljárás lefolytatása érdekében szükséges intézkedéseket tegye meg.

Felelős:
Szabó Ildikó polgármester
                        Dornyi Sándor jegyző
Határidő:
azonnal
11./ Előterjesztés Szabadbattyán Nagyközségi Önkormányzat jogosult részére bejegyzett jelzálogjog és annak biztosítását szolgáló elidegenítési és terhelési tilalom törlésére

Szabó Ildikó polgármester:
Felkéri Dornyi Sándor jegyzőt a napirendi pont ismertetésére.
Dornyi Sándor jegyző:

Lakossági kérelem érkezett, miszerint a kérelmező a még 1993-ban felvett tanácsi támogatás visszafizetését követően a tulajdoni lapon lévő bejegyzés törléséhez a Képviselő-testület hozzájárulását kéri. A bejegyzésről szóló döntést Szabadbattyán Nagyközségi Önkormányzat Képviselő-testülete hozta meg, így a törléséről is a Képviselő-testületnek kell döntenie.  Mivel a visszafizetés megtörtént, a bejegyzés okafogyottá vált, javasolja a törléshez történő hozzájárulás megadását. 
Szabó Ildikó polgármester:

Kérdés, észrevétel, javaslat van-e?

Kérdés, észrevétel nem lévén szavazásra teszi fel a javaslatot. Aki egyetért a javaslattal, kézfeltartással szavazzon.

Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi határozatokat hozta:
Szabadbattyán Nagyközségi Önkormányzat Képviselő-testületének

150/2021. (X.18.) határozata

Szabadbattyán Nagyközségi Önkormányzat jogosult részére bejegyzett jelzálogjog és annak biztosítását szolgáló elidegenítési és terhelési tilalom törléséről
Szabadbattyán Nagyközségi Önkormányzat Képviselő-testülete Szabadbattyán Nagyközségi Önkormányzat jogosult részére a 8151 Szabadbattyán, Petőfi utca 75. szám alatti, az ingatlannyilvántartásban 905/2 hrsz. alatt felvett „kivett lakóház, udvar” megnevezésű ingatlanra 14. sorszám alatt bejegyzett jelzálogjog, valamint 15. sorszám alatt bejegyzett elidegenítési és terhelési tilalom ingatlannyilvántartásból történő törléséhez hozzájárul.

A Képviselő-testület felkéri a polgármestert, hogy a döntésről a kérelmezőt tájékoztassa.

Felelős:
Dornyi Sándor jegyző



Határidő:
azonnal
12./ Előterjesztés szociális célú tüzelőanyag támogatás helyi szabályairól szóló önkormányzati rendelet megalkotása tárgyában


(Írásos előterjesztés a jegyzőkönyvhöz csatolva)

Szabó Ildikó polgármester:

Önkormányzatunk az idei évben is határidőben benyújtotta a pályázatot 60 erdei m3 keménylombos tűzifa vásárlásához, melyhez 76 200 Ft összegű önrészt vállalt. Pályázatunk ezúttal is eredményes volt, 914 400 Ft vissza nem térítendő egyszeri támogatásban részesülünk, amelynek felhasználására az igénylés részletes feltételeit szabályozó – legkésőbb a tüzelőanyag megvásárlását követő 10. napon hatályba lépő – rendeletet kell alkotni. 
Dornyi Sándor jegyző:
A tavalyi évhez képest a jogosultak köre alig változott. A hatáskör azonban átkerül a jegyzőtől a polgármesterhez.  Változik még a hatálya; a rendelet korábban meghatározott ideig volt hatályban, utána hatályát vesztette és minden évben új rendelet készült. Mostantól hatályban maradna. Október 19-én lenne kihirdetve és október 20-án lép életbe, amennyiben a Képviselő-testület a javasolt módosításokkal megszavazza.
Dudás Zsolt képviselő:
Megérkezett már a tűzifa?

Lovas Andrea gazdasági irodavezető:

Igen, 46 m3 már megérkezett, és még érkezik 2 m3.
Szabó Ildikó polgármester:

Megkérdezi, van-e a napirendhez további javaslat, módosító indítvány? Mivel nincs, kéri, hogy aki egyetért a szociális célú tüzelőanyag támogatás helyi szabályairól szóló önkormányzati rendelet megalkotásával, kézfeltartással szavazzon.
Szabadbattyán Nagyközségi Önkormányzat Képviselő-testülete 4 igen szavazattal, 0 nem szavazattal és 0 tartózkodással az alábbi rendeletet alkotta:
Szabadbattyán Nagyközségi Önkormányzat
Képviselő-testületének
11/2021. (IX.19.) önkormányzati rendelete

a szociális célú tüzelőanyag támogatás helyi szabályairól
(Előterjesztés és önkormányzati rendelet hiteles szövege a jegyzőkönyvhöz írásban csatolva)
Egyebek 
Szabó Ildikó polgármester:

Tájékoztatja a Képviselő-testületet arról az örvendetes hírről, hogy a Szabadbattyáni Móricz Zsigmond Művelődési Ház és Könyvtár tartalék listáról 4 653 955 forintot nyert a „Közösségszervezéshez kapcsolódó eszközbeszerzés és közösségszervező bértámogatása – 2021. MPF-KEB/2021.” elnevezésű pályázaton.
A Logsol Kft. megküldte a Szabadbattyán 098/4 hrsz-ú telken létesítendő irodaépület engedélyezési tervét. A településen nem szokványos jellegű irodaépület terveiről van szó, amelynek magassága megfelel a Helyi Építési Szabályzatnak. Jellege miatt a Képviselő-testület véleményét kéri, mennyire illeszkedik a település képbe.
Németh Lajos képviselő:

Véleménye szerint modern megjelenésű épület, amely megfelel a mai kor elvárásainak. Még különlegességet is jelenthet a községnek.

Szabó Ildikó polgármester:
A GKSZ határán fásításra kerül sor, ami elválasztja a lakóövezettől a GKSZ-t. A fák növésével az irodaépület valamelyest takarásba kerül majd.
A képviselők részéről kifogás nem merült fel az irodaépület terveivel kapcsolatosan.
További kérdés, hozzászólás nem lévén, a Képviselő-testület nyilvános, soron kívüli ülését a polgármester 18:45-kor berekesztette.

kmf.

